cyanic-selkie/wikianc huggingface dataset:
Շինարարական աշխատանքներ
Գրականություն
Կատեգորիա:Շինարարություն
Չե Գևարա
Էռնեստո Գևարա (Ernesto Guevara, ), սովորաբար կոչված ու ճանաչված որպես Չե Գևարա, Էլ Չե կամ միայն Չե (Չե-ն Արգենտինայում ընդունված դիմելաձև է), Արգենտինայում ծնված մարքսիստ հեղափոխական, քաղաքական գործիչ և Կուբայական հեղափոխության ու միջազգային կոմունիստական շարժման ականավոր մասնակից։ Մահից հետո Գևարան դարձել է սոցիալիստական հեղափոխության շարժումների խորհրդանիշը։ Գևարայի պատկերն աշխարհում ամենաճանաչված նկարներից մեկն է ։
Վաղ մանկություն
Էռնեստո Գևարան ծնվել է 1928 թվականի հունիսի 14-ին Արգենտինայի Ռոսարիո քաղաքում Էռնեստո Գևարայի և նրա կնոջ՝ Սելիայա դե լա Սեռնա և Լյոսի ընտանիքում։ Նա արգենտինական այդ բասկ և իռլանդական ծագում ունեցող ընտանիքում 5 երեխաներից ամենամեծն էր։ Համաձայն իսպանական անուն դնելու ավանդույթին, նրա օրինական անունը (Էռնեստո Գևարա) երբեմն հանդիպում է «դե լա Սեռնա» կամ/և «Լինչ» մասնիկների ուղեկցությամբ։ Անդրադառնալով «Չե»-ի անհանգիստ բնույթին նրա հայրը ասել է․ «Առաջին բանը, որ պետք է նկատվի դա այն է, որ իմ որդու երակներում հոսում է Իռլանդիայի ապստամբների արյունը»։
Կյանքի շատ վաղ հատվածում, Էռնեստիտոն (ինչպես նրան անվանում էին հետո) զարգացրել է «Աղքատների նկատմամբ խնամությունը»։ Ընտանիքում մեծանալով ձախակողմյան հակվածությամբ, նույնիսկ երեխա լիելով Գևարային ներկայացված էր քաղաքական լայն սպեկտրի հեռանկար։ Նրա հայրը՝ իսպանական քաղաքացիական պատերազմի Հանրապետականների ջատագովը, հաճախ էր իրենց տանը հյուրընկալում այդ հակամարտության բազմաթիվ վետերանների։
Չնայած նրան, որ նա տառապում էր սուր ասթմայի տկարացնող նոպաներով, որոնք նրան պիտի հալածեին իր ողջ կյանքի ընթացքում, նա հիանալի մարզիկ էր, վայելում էր լողը, ֆուտբոլը, գոլֆը և կրակելը՝ միևնույն ժամանակ դառնալով «չհոգնող» հեծանվորդ։ Նա ռեգբիի հավաքականի մոլի խաղացող էր և խաղացել է Բուենոս Այրեսում գտնվող Յունիվերսիտարիո ակումբում։ Խաղալու ընթացքում նա ստացել է «Fuser» մականունը, որը El Furibundo (այսինքն՝ կատաղած) և նրա մոր ազգանվան՝ de la Serna բառերի միավորումն էր, որը նա ստացել է իր ագրեսիվ խաղաոճի պատճառով։
Երիտասարդ տարիքից ուսանելով բժշկություն, Չե Գևարան ճանապարհորդում է Հարավային Ամերիկան ծայրեծայր, ուր տեսնում է մայրցամաքի ժողովրդի աղքատ վիճակը ու միջավայրը ։ Այդ ճանապարհորդությունների ընթացքում իր փորձառությունները և դիտողությունները իրեն քաջալերում են շարունակել մարքսիզմի ուսումնասիրումը, քանի որ նա հավատում էր, որ մարքսիստական հեղափոխությունը ժողովրդի չքավորությունը հաղթահարելու միակ լուծումն է ։
1956-ին, երբ Մեքսիկայում էր գտնվում, Չե Գևարան ծանոթանում է Ֆիդել Կաստրոյի հետ և միանում է վերջինիս հեղափոխական շարժմանը ։ Կուբայական հեղափոխության արդյունքում տապալվում է Կուբայի դիկտատոր՝ Գեներալ Ֆուլխենսիո Բատիստան՝ 1959-ին ։
1965-ին նա մեկնեց Կուբայից՝ մտադրություն ունենալով հեղափոխություն կազմակերպել Կոնգոյում և Բոլիվիայում։ Բոլիվիայում ձերբակալվում է ԿՀԳ-ի և ԱՄՆ-ի հատուկ նշանակության գնդի կողմից։ 1967 թվականի հոկտեմբերի 9-ին Չե Գևարան մահապատժի է ենթարկվում Բոլիվիայի նախագահ Ռենե Բարրիենտոսի հրամանով՝ Լա Իգերա բնակավայրում Վալլեգրանդեի մոտ ։
Մահից հետո Գևարան դառնում է սոցիալիստական հեղափոխության շարժումների խորհրդանիշը։ Գևարայի պատկերը աշխարհում ամենաճանաչված նկարներից մեկն է և ճանաչված է որպես 20-րդ դարի խորհրդանիշ ։
Ինտելեկտուալ և գրական հետաքրքրություններ
Չէ Գևարան շախմատ խաղալ սովորել է իր հորից և 12 տարեկանից սկսել է մասնակցել տեղական մրցաշարերին։ Պատանեկության տարիներին և ողջ կյանքի ընթացքում նա բացահայտ հակում ուներ պոեզիայի, հատկապես՝ Պաբլո Ներուդայի, Ջոն Քիթսի, Անտոնիո Մաչադոյի, Ֆեդերիկո Գարսիա Լորկայի, Գաբրիելա Միստրալի, Սեզար Վալյեխոյի և Ուոլթ Ուիթմենի նկատմամբ ։ Գևարաների տանը կար ավելի քան 3000 գիրք, որն էլ Չե Գևարային թույլ էր տալիս լինել հետաքրքրություններով լի խանդավառ ընթերցող, այդ թվում հետաքրքրություն ունենալ Կառլ Մարքսի, Վիլյամ Ֆոլքների, Անդրե Ժիդի, Էմիլիո Սալգարիի և Ժյուլ Վեռնի նկատմամբ ։ Նա նաև կարող էր անգիր արտասանել Ռեդյարդ Կիպլինգի «Եթե...», և Խոսե Էռնանդեսի Մարտին Ֆիերոյին իր մտքում ։ Բացի այդ նա հաճույք էր ստանում Ջավահարլալ Ներուի, Ֆրանց Կաֆկայի, Ալբեր Կամյուի, Վլադիմիր Լենինի, ինչպես նաև Ժան Պոլ Սարտրի, Անատոլ Ֆրանսի, Ֆրիդրիխ Էնգելսի, Հերբերտ Ուելսի և Ռոբերտ Ֆրոստի ստեղծագործություններից ։
Մեծանալուն պես Չե Գևարան զարգացրեց իր հետաքրքրությունը լատինամերիկյան գրողներ Օրասիո Կիրոգայի, Սիրո Ալեգրիայի, Խորխե Իկասայի, Ռուբեն Դարիոյի և Միգել Աստուրիասի նկատմամբ Այս հեղինակների մեծամասնության գաղափարները նա ամփոփեց իր սահմանումների և հասկացությունների ձեռագիր տետրում։ Դա ներառում էր Բուդդայի և Արիստոտելի վերլուծական էսքիզները՝ այդ թվում նաև ուսումնասիրության ենթարկելով Բերտրան Ռասելին՝ սիրո և հայրենասիրության, Ջեկ Լոնդոնին՝ հասարակության և Նիցշեին՝ մահվան գաղափարի մեջ։ Զիգմունդ Ֆրոյդի գաղափարները հիացրին նրան, քանի որ վերջինս հիշատակում էր նրան երազանքների, նարցիսիզմի և էդիպի բարդույթին առնչվող թեմաներում ։ Դպրոցում նրա սիրելի առարկաներն էին՝ փիլիսոփայությունը, մաթեմատիկան, ճարտարագիտությունը, քաղաքագիտությունը, սոցիոլոգիան, պատմությունը և հնաբանությունը ։
Տարիներ հետո միայն՝ 1958 թվականի փետրվարի 13-ին CIA «կենսագրական և անհատականության զեկույցը» պիտի նշեր Չե Գևարայի ակադեմիական լայն հետաքրքրությունների և ինտելեկտի մասին՝ նկարագրելով նրան որպես «կարդացած մարդ»՝ նաև ավելացնելով, որ «նա բավականին ինտելեկտուալ էր լատինաամերիկացու համար» ։
Ճանապարհորդություն մոտոցիկլով
1948 թ. Չե Գևարան ընդունվում է Բուենոս Այրեսի համալսարանի ընդհանուր բժշկության ֆակուլտետ։ Նրա՝ աշխարհն ուսումնասիրելու տենչը, փոփոխեց նրա համալսարանական կյանքը, և իր երկու երկարատև ուղևորությունները հիմնովին փոխեցին նրա ներաշխարհն ու պատկերացումները այդ ժամանակների Լատինական Ամերիկայի տնտեսական իրավիճակի վերաբերյալ։ Առաջին արշավը 1950 թ. էր, 4500 կմ (2800 մղոն), նա մենակ ուղևորվում է դեպի հյուսիսային Արգենտինայի գյուղական շրջաններ հեծանիվով, որի վրա փոքրիկ շարժիչ էր տեղադրել ։ Սրան հաջորդում է 1951 թ. 8000 կմ երկարությամբ (5000 մղոն) իննամսյա մայրցամաքային արշավը մոտոցիկլով դեպի Հարավային Ամերիկա։ Վերջին ուղևորության պատճառով նա մեկ տարի չհաճախեց դասերի, փոխարենը ձեռնարկեց այս արշավը իր ընկերոջ՝ Ալբերտո Գրանադայի հետ։ Նրանց հիմնական նպատակը Պերուի Սան Պաբլոյի բորոտների գաղութում, Ամազոն գետի ափին մի քանի շաբաթ որպես կամավորներ մնալն էր։
Չիլիում Գևարային բարկացնում է հանքահորների աշխատանքային պայմանները Անակոնդայի Չուքիկամատա պղնձի հանքում, և նա գիշերում է Ատակամա անապատում հալածված կոմունիստ ամուսինների հետ, ովքեր անգամ վերմակ չունեին և իրենց ներկայացնում էին որպես կապիտալիստական շահագործման իրական զոհեր ։ Բացի այդ, Մաչու Պիկչուի ճանապարհին՝ Անդերի բարձունքում, նա բախվում է հեռավոր գյուղական բնակավայրերի ծայրահեղ աղքատությանը, որտեղ գյուղացի ագարակատերերը աշխատում էին մեծահարուստներին պատկանող փոքր հողատարածքների վրա ։ Ավելի ուշ իր ուղևորության ընթացքում Գևարան տպավորված էր այդ բորոտների գաղութում ապրող մարդկանց ընկերասիրության վրա։ Նա ասում է. «Մարդկային համերաշխության և ընկերասիրության բարձրագույն արժեքները առկա են այսպիսի միայնակ և հուսահատ մարդկանց մեջ» Գևարան իր այս ուղևորության ընթացքում կատարած նշումները հետագայում օգտագործում է իր զեկույցի համար վերնագրված ՝ «Մոտոցիկլային օրագրեր» գրքում, որը հետագայում դարձավ «New York Times»-ի ամենավաճառված գիրքը ։ 2004 թվականին մրցանակ ստացավ նաև գրքի հիման վրա նկարահանված համանուն վերնագրով ֆիլմը։
Ավելի ուշ Գևարան նշում է, որ Լատինական Ամերիկա իր ճամփորդությունների ժամանակ նա «տեսել է աղքատություն, սով և հիվանդություն», դրա հետ մեկտեղ «անկարողություն բուժել հիվանդ երեխային գումարի պատճառով» և այդ ամենն առաջ է բերում շարունակական սով և պատիժ, որ ստիպում է հորը հաշտվել անգամ սեփական որդու կորստի հետ, ընդունելով այն որպես դժբախտ պատահար։ Հենց այս իրադարձություններն էին, որ Գևարային խթանում են օգնել մարդկանց։ Այդ մարդկանց օգնելու համար նա պետք է լքեր բժշկության թագավորությունը և խորհեր քաղաքական դաշտի զինված պայքարի վերաբերյալ ։
Արտաքին հղումներ
Կատեգորիա:Արգենտինացի հեղափոխականներ Կատեգորիա:Արգենտինացի կոմունիստներ Կատեգորիա:Արգենտինացի գրողներ Կատեգորիա:Արգենտինայի քաղաքական գործիչներ Կատեգորիա:Մարքսիստ տեսաբաններ Կատեգորիա:Անձինք թղթադրամների վրա Կատեգորիա:Հռետորներ Կատեգորիա:Սպանվածներ Կատեգորիա:20-րդ դարի բանաստեղծներ Կատեգորիա:Մահապատժի ենթարկված քաղաքական գործիչներ Կատեգորիա:Քաղաքական կեղծանուններ Կատեգորիա:Դիվանագետներ Կատեգորիա:Արգենտինացի սցենարիստներ Կատեգորիա:Արգենտինացի բժիշկներ Կատեգորիա:Կենսագիրներ Կատեգորիա:Բուենոս Այրեսի համալսարանի շրջանավարտներ Կատեգորիա:Մարքսիզմ Կատեգորիա:Անձինք նամականիշերի վրա Կատեգորիա:Time-ի վարկածով «Տարվա մարդ» ճանաչվածներ
Արոզիո (Իտալիա)
Արոզիո (Arosio), կոմունա Իտալիայում, տեղակայված է Լոմբարդիա մարզի Կոմո գավառում ։
Բնակչությունը կազմում է 4469 մարդ, խտությունը՝ 2235 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 22060։ Հեռախոսային կոդ՝ 00031։
Քաղաքի հովանավորն է սուրբ Նազարիոն։ Քաղաքի օրը նշվում է ամեն տարի հուլիսի 29-ին։
Ծանոթագրություններ
Կատեգորիա:Իտալիայի բնակավայրեր
Դարասուն
Դարասուն (Дарасун), քաղաքատիպ ավան Ռուսաստանի Անդրբայկալյան երկրամասի Կարիմսկի շրջանի կազմում։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Անդրբայկալյան երկրամասի Կարիմսկի շրջանի բնակավայրեր
Մալիե Բուչկի (գյուղ, Սախնովշչինսկի շրջան)
Մալիե Բուչկի (Малі Бучки), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1854 թվականին։
2001 թվականի տվյալներով Մալիե Բուչկի գյուղում բնակվում էր 76 մարդ։ Բնակավայրը զբաղեցնում է 0,41 կմ² տարածք։ Բնակչության խտությունը կազմում էր 185,37 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Սախնովշչինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1854 թվականին հիմնադրված բնակավայրեր
Հրեշտակները երգում են
Հրեշտակները երգում են, 2013 թվականին հեռարձակված Ամանորյա ընտանեկան դրամա է։ Ֆիլմը վերցված է Թուրք Պիպկինի 1999 թվականի «Երբ հրեշտակները երգում են» նովելից։ Ֆիլմի ռեժիսորն է Թիմ ՄաքՔանլիսը և դերակատարներն են Հարի Կոնիքը, Քոնի Բրիթոնը, Չենդլեր Կենտեբերին, Ֆիոնուլա Ֆլենեգենը, Լայ ԼովեթըՎիլի Նելսոնը և Քրիս Քրիսթոֆերսոնը ։
Սյուժե
Ֆիլմի գլխավոր հերոսը պատմության դասախոս Մայքլն է (Հարի Կոնիք)։ Նա երեխա ժամանակ շատ էր սիրում Ամանորը, բայց ողբերգական վթարի պատճառով նրա տոնի հոգին փշրվում է։ Մեծանալով նույնպես նա չի կարողանում գտնել Ամանորյա ուրախությունը։ Բայց քանի որ նա տղան նույնպես կանգնած էր ողբերգության առջև, նա ստիպված էր կրկին գտնել տոնի հոգին։ Նա հանդիպում է Նիք անունով մի մարդու, ով տալիս է նրան մի նվեր, որը օգնում է Մայքլին կրկին գտնել Ամանորյա ուրախությունը։
Սաունդթրեք
Երգերի ցանկ
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:2010-ականների դրամա ֆիլմեր Կատեգորիա:Lionsgate ֆիլմեր Կատեգորիա:2013 դրամա ֆիլմեր Կատեգորիա:Սուրբծննդյան ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ընտանեկան ֆիլմեր
Սարդ-Մարդ: Դեպի Սարդեզերք
'''«Սարդ-Մարդ. Դեպի Սարդեզերք»''' (Spider-Man: Into the Spider-Verse), 2018 թվականի ամերիկյան համակարգչային անիմացիոն սուպերհերոսական ֆիլմ է, որը ներկայացնում է Marvel Comics-ի հերոս Մայլս Մորալեսը / Սարդ-մարդը, որը արտադրվել է Columbia Pictures-ի և Sony Pictures Animation-ի՝ Marvel Entertainment-ի հետ համատեղ։ Sony Pictures Releasing-ի կողմից տարածվածայն առաջին անիմացիոն ֆիլմն է Spider-Man ֆրանշիզայում։ Ռեժիսոր՝ Բոբ Պերսիչետի , Փիթեր Ռեմսի և Ռոդնի Ռոթման(Պերսիչետիի և Ռոթմանի գեղարվեստական ​​ռեժիսորական դեբյուտում) Ֆիլ Լորդի և Ռոթմանի սցենարից , որտեղ Մորալեսի դերում հանդես է գալիս Շամեյկ Մուրը, Ջեյք Ջոնսոնի, Հեյլի Սթայնֆելդի, Մահերշալա Ալիի , Բրայան Թայրի Հենրիի, Լիլի Թոմլինի, Լունա Լորենի, Ջոն Վելեսի ձայներին զուգահեռ։ Մուլեյնին, Կիմիկո Գլենը, Նիկոլաս Քեյջը և Լիև Շրայբերը։ Ֆիլմի պատմությունը հետևում է Մայլս Մորալեսին, երբ նա դառնում է նոր Սարդ-մարդը և միանում է այլ Սարդ-մարդկանց տարբեր զուգահեռ տիեզերքներից ՝ փրկելու իր տիեզերքը Քինգփինից:.
Ֆիլ Լորդի և Քրիստոֆեր Միլլերի մուլտիպլիկացիոն «Սարդ-մարդը» ֆիլմի պլանները հրապարակվեցին 2014 թվականին և հայտարարվեցին 2015 թվականի ապրիլին։ Պերսիչետին, Ռեմսին և Ռոթմանը միացան հաջորդ երկու տարիների ընթացքում, իսկ Մուրը և Շրայբերը կնկարահանվեն 2017 թվականի ապրիլին։ Լորդն ու Միլլերը ցանկանում էին ֆիլմը պետք է ունենա յուրահատուկ ոճ՝ համատեղելով համակարգչային անիմացիան ավանդական ձեռքով նկարված կոմիքսների տեխնիկայի հետ՝ ոգեշնչված Մայլս Մորալեսի համահեղինակ Սառա Պիչելիի աշխատանքով ։ Ֆիլմի համար պահանջվում էր մինչև 140 անիմատոր՝ ամենամեծ խումբը, որն օգտագործվում էր Sony Pictures Animation-ի կողմից գեղարվեստական ​​ֆիլմում։ Ֆիլմը նվիրված է Սարդ-Մարդ-ի ստեղծողների՝ Սթեն Լիի և Սթիվ Դիտկոյի հիշողություններին, ովքեր երկուսն էլ մահացել են 2018 թվականին։
Սարդ-Մարդ։ Տիեզերքի միջով- ի պրեմիերան տեղի է ունեցել 2018 թվականի դեկտեմբերի 1-ին Լոս Անջելեսի Regency Village թատրոնում, իսկ ԱՄՆ-ում թողարկվել է դեկտեմբերի 14-ին, Dolby Cinema, RealD 3D, IMAX 3D և 4DX ձևաչափերով։ Ֆիլմն ամբողջ աշխարհում հավաքել է ավելի քան 375 միլիոն դոլար՝ 90 միլիոն դոլար բյուջեի դիմաց։ Այն արժանացել է քննադատների, ովքեր բարձր են գնահատել նրա անիմացիան, կերպարները, պատմությունը, ձայնային խաղը և հումորը։ Ֆիլմը արժանացել է «Օսկար» 91-րդ մրցանակաբաշխության «Լավագույն անիմացիոն լիամետրաժ» ֆիլմին՝ լինելով առաջին ոչ Disney/Pixar ֆիլմը, որն արժանացել է մրցանակին Rango-ից հետո։(2011), ինչպես նաև առաջին ոչ Disney/Pixar ֆիլմը «Ուրախ ոտքեր»-ից հետո (2006), որը հաղթեց, երբ Disney/Pixar ֆիլմը նույնպես պայքարում էր, և նույն հաջողությամբ ստացավ 76-րդ «Ոսկե գլոբուս» մրցանակաբաշխությունը , Բրիտանական ակադեմիայի 72-րդ կինոնկարը ։ Մրցանակներ և 46-րդ Աննի մրցանակաբաշխություն ։ Երկու շարունակություն՝ Սարդ-Մարդ։ Տիեզերքի միջով ֆիլմի անանուն սիքվել և Սարդ-Մարդ. Սպին-օֆֆ ֆիլմը նույնպես մշակման փուլում է։
Հողամաս
Նյու Յորքի դեռահաս Մայլս Մորալեսը պայքարում է արդարացնելու իր հոր՝ ոստիկան Ջեֆերսոն Դևիսի սպասումները, ով Սարդ-մարդին սպառնալիք է համարում։ Մայլսը հարմարվում է նախապատրաստական ​​դպրոցին և այցելում է իր հորեղբայր Ահարոնին, ով նրան տանում է մետրոյի լքված կայարան՝ գրաֆիտի նկարելու ։ Մայլսը խայթվում է ռադիոակտիվ սարդի կողմից և ձեռք է բերում սարդանման ունակություններ, որոնք նման են Սարդ-մարդուն։
Վերադառնալով կայան՝ Մայլզը հայտնաբերում է Քինգփինի կողմից կառուցված բախիչը, որը հույս ունի մուտք գործել զուգահեռ տիեզերք՝ հետ բերելու իր հանգուցյալ կնոջն ու որդուն , որոնց մահվան համար նա մեղադրում է Սարդ-մարդու վրա։ Մայլզը դիտում է, թե ինչպես է Սարդ-մարդը փորձում անջատել բախիչը՝ պայքարելով Քինգփինի ուժայինների՝ Գրին Գոբլինի և Սպանողի հետ։ Սարդ-մարդը փրկում է Մայլսին, բայց Գրին Գոբլինը սարդ-մարդուն խփում է բախվողի մեջ՝ առաջացնելով պայթյուն, որը ծանր վիրավորում է Սարդ-մարդին։ Spider-Man-ը Մայլսին USB ֆլեշ կրիչ է տալիսնախագծված է անջատել բախիչը՝ նախազգուշացնելով, որ մեքենան կարող է ոչնչացնել քաղաքը, եթե վերագործարկվի։ Սարսափով դիտելուց հետո, թե ինչպես է Քինգփինը սպանում Սարդ-մարդին, Մայլզը փախչում է Պրոուլերի հետ՝ հետապնդելով՝ ի վերջո փախչելով։
Մինչ քաղաքը սգում է Սարդ-մարդու մահը, Մայլսը փորձում է հարգել նրա ժառանգությունը և դառնալ նոր Սարդ-մարդը։ Իր նորահայտ կարողությունները փորձելիս նա ակամա վնասում է դրայվը։ Սարդ-մարդու գերեզմանի մոտ Մայլսը հանդիպում է Փիթեր Բ. Փարքերին ՝ Սարդ-մարդու ավելի հին և մաշված տարբերակին այլ հարթությունից։ Նրան հանդիպելուց հետո Մայլսը բացահայտում է «թույնի պայթյուններ» կոչվող կենսաէլեկտրական պոռթկումներ արձակելու իր կարողությունը։ Փիթերը դժկամությամբ համաձայնում է մարզել Մայլսին՝ նոր սկավառակ ստեղծելու համար տվյալները գողանալու օգնության դիմաց։ Նրանք ներթափանցում են Քինգփինի հետազոտական ​​հաստատություն, և Մայլսը հայտնաբերում է, որ նա անտեսանելի դառնալու ուժ ունի։ Նրանց առերեսվում է խելագար գիտնական Օլիվիա Օկտավիուսը, ով հայտնաբերում է, որ Փիթերը կմահանա բջջային քայքայման պատճառով, եթե մնա նրանց հարթության մեջ։
Օկտավիուսի կողմից հետապնդվող լաբորատորիայի և շրջակա անտառի միջով Մայլզը և Փիթերը փրկվում են Գվեն Սթեյսիի կողմից ՝ Սարդ-կինն այլ հարթությունից։ Այնուհետև նրանք այցելում են Փիթերի մորաքրոջը՝ Մեյ Փարքերին, ով ավելի շատ Սարդ-մարդկանց ապաստան է տալիս այլ հարթություններից՝ Սարդ-մարդ Նուարից , Պենի Պարկերին և Սարդ-Հեմից , որոնք նույնպես վատանում են։ Մայլսն առաջարկում է անջատել բախիչը, որպեսզի մյուսները կարողանան տուն վերադառնալ, բայց նրան հարցաքննելուց և փորձելուց հետո նրանք ասում են, որ նա փորձի պակաս ունի։ Հուզված, Մայլսը նահանջում է Ահարոնի տուն, որտեղ նա հայտնաբերում է, որ Ահարոնը տիրակալն է։ Մայլսը վերադառնում է Մեյի տուն, որտեղ Պենին ավարտել է նոր ճանապարհը. նրան հաջորդում են Քինգփինը, Պրոլերը, Օկտավիուսը, Կարիճը ևՏապանաքար. Հետագա ծեծկռտուքի ժամանակ Մայլզը բացահայտում է իր ինքնությունը Ահարոնին, ճիշտ այնպես, ինչպես Ահարոնը խփում է նրան։ Չցանկանալով սպանել իր եղբորորդուն՝ Ահարոնը խնայում է Մայլսին, սակայն մահացու գնդակահարվում է Քինգփինի կողմից։ Մայլսը փախչում է Ահարոնի հետ, ով ասում է նրան, որ շարունակի գնալ մինչև մահանալը։ Ջեֆերսոնը գալիս է դեպքի վայր, իսկ Մայլզը փախչում է, ինչի հետևանքով Ջեֆերսոնը սխալվում է Մայլսին որպես Ահարոնի մարդասպանի։
Քինգփինը և նրա հարկադիր կատարողները ձերբակալվում են, և Ջեֆերսոնը ճանաչում է նոր Սարդ-մարդին որպես հերոս, մինչդեռ Քինգփինի կողմից Սարդ-մարդու և Ահարոնի սպանության ապացույցներ է ստանում։ Մայլսն ընդունում է իր նոր կյանքի պարտականությունները, մինչդեռ հերոսները վերադառնում են իրենց կյանքն իրենց չափումներով։ Ավելի ուշ Գվենը միջոց է գտնում իր սեփական հարթությունից Մայլսի հետ կապվելու համար
Դերերում
Մերի Ջեյն Ուոթսոն - Զոի Կրավից
Արտաքին հղումներ
Կատեգորիա:Ֆիլմեր Սարդ-մարդու մասին Կատեգորիա:Անգլերեն ֆիլմեր Կատեգորիա:IMAX ֆիլմեր Կատեգորիա:Columbia Pictures ֆիլմեր Կատեգորիա:Columbia Pictures մուլտֆիլմեր Կատեգորիա:Sony Pictures Animation ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան մուլտֆիլմեր Կատեգորիա:Համակարգչային անիմացիոն ֆիլմեր Կատեգորիա:մուլտֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան էքշն կինոկատակերգություններ Կատեգորիա:3D մուլտֆիլմեր Կատեգորիա:Օսկար լավագույն անիմացիոն լիամետրաժ ֆիլմի համար Կատեգորիա:Ամերիկյան էքշն կինոկատակերգություններ Կատեգորիա:2018 մուլտֆիլմեր Կատեգորիա:2018 ֆիլմեր Կատեգորիա:2010-ականների մուլտֆիլմեր Կատեգորիա:Marvel-ի կոմիքսների էկրանավորումներ Կատեգորիա:Ֆիլմեր սուպերհերոսների մասին
Սանտա Կլաուսի գաղտնի ծառայությունը (մուլտֆիլմ)
Սանտա Կլաուսի գաղտնի ծառայությունը, ամերիկյան/բրիտանական արտադրության 2011 թվականի 3D անիմացիոն կինոնկար է, որը նկարահանվել է Aardman Animations-ի և Sony Pictures Animation-ի համատեղ աշխատանքի արդյունքում։ Ֆիլմի պրեմիերան Բրիտանիայում տեղի է ունեցել 2011 թվականի նոյեմբերի 11-ին, իսկ ԱՄՆ-ում՝ նոյեմբերի 23-ին ։
Ֆիլմի ռեժիսորն է Սառա Սմիթը, իսկ պրոդյուսերը՝ Բերրի Քուկը ։ Մուլտֆիլմն ներառում է Ջեյմս ՄաքԷվոյի, Հաֆ Լորիի, Բիլ Նիգիի, Ջիմ Բրոուդբենթի, Իմելդա Ստոնթոնի, Էշլի Ջենսենի, Մարկ Ութոն, Լաուրա Լիննի, Եվա Լոնգորիա, Ռամոնա Մարքեզի և Մայքլ Փոլինի ձայները։ Այն պատմում է Ամանորի գիշերվա մի իրադարձություն, որի գլխավոր հերոսն է Սանտա Կլաուսի անճոռնի որդի Արթուր Կլաուսը, ով նկատում է, որ իր հայրը մի աղջնակի նվեր թողել է տանը։ Տղան որոշում է ուղղել հոր անուշադիր քայլը և ընկնում է անհավանական արկածների մեջ։ Նրան ուղեկցում են միայն իր ծեր պապիկը, Սուրբծննդյան քաջ էլֆը և ութ ուժեղ, բայց դեռ չվարժված հյուսիսային եղջերուներ։
Սյուժե
Ճրագալույցի երեկոյին հարյուրավոր Սուրբծննդյան էլֆեր օգնում են Սանտա Կլաուսին մեկ գիշերվա ընթացքում ողջ աշխարհի երեխաներին հասցնել նրանց խնդրած նվերները ։ Ներկայիս Սանտան՝ Մալքոլմը և էլֆերը դա անում են մեծ հմտությամբ և զինվորական կարգապահությամբ։ Այս բարդ ու խճճված առաքելության մանր, բայց շատ կարևոր գործերով է զբաղվում Սանտայի ավագ որդի Սթիվը և նրա հավատարիմ էլֆ Փիթերը, ովքեր հետևում են հյուսիսային բևեռին։ Իսկ անճոռնի և պանոֆոբիկ որդի Արթուրը պատասխանում է Սանտայի ստացած նամակներին։
Կատարելով իր 70-րդ առաջադրանքը, Մալքոլմը հասկանում է, որ այդ ամենի մեջ նա ուղղակի խորհրդանշանի դեր է տանում։ Առաքելության վերջում նա շնորհավորական հայտարարություն է անում էլֆերին և ի տխրություն Արթուրին, Սանտան որոշում է կատարել նաև իր 71-րդ առաջադրանքը։ Իրենց ամանորյա ընթրիքի ժամանակ, երբ Արթուրն առաջարկում է խաղալ սեղանի որևէ խաղ, վերածվում է Մալքոլմի և Սթիվի միջև փոքր վեճի։ Երբ կռվին է խառնվում Մալքոլմի հայր Գրենդսանտան, ում հոգնեցրել է թոշակը, նեղանում է և քննադատում նրանց գերզարգացվածությունը։ Արդյունքում, ընտանիքի խռոված անդամները թողնում են տոնական սեղանը։
Այդ ընթացքում, Բրիոնի անունով մի էլֆ գտնում է մոռացված նվերը՝ հեծանիվը, որը դեռ չի առաքվել։ Նա միանգամից ահազանգում է Սթիվին և Փիթերին։ Արթուրը խուճապի է մատնվում, երբ ճանաչում է, որ նվերը Գվենի համար է, մի աղջկա, ում նամակին նա անձամբ էր պատասխանել։ Արթուրը կանչում է հորը, ով այլևս չի կարողանում ղեկավարել իրավիճակը։ Սթիվն ասում է, որ միլիարդավոր նվերներից մեկը չառաքելը մեծ ողբերգություն չէ և սխալն ուղղելը կտևի մի քանի օր։ Մյուս կողմից Գրենդսանտան, ով ծանոթ էր նմանատիպ իրավիճակների, առաջարկում է վերցնել Իվին, իր հին, փայտե սահնակը և ութ հյուսիսային եղջերուներ։ Արդյունքում օտարերկրացիների մոտ այն կառաջացներ պատերազմական դրություն։ Արթուրը հասկանում է, որ չի կարող կատարել դա և իրեն չի օգնի իր եղբայր Սթիվը, իսկ հայրն արդեն քնել էր, ուստի նվերը չէր կարող առաքվել։
Արթուրը, նրա պապիկը և Բրոնին ընկնում են հետաքրքիր և վտանգավոր արկածների մեջ, սակայն հաղթահարելով բոլոր դժվարությունները՝ հանձնում են նվերը Գվենին։
Հնչյունավորողներ
Գլխավոր էլֆերին հնչյունավորում են Սանջեև Բասքարը, Ռոբի Քոլթրանը, Ջոան Քյուսաքը, Ռիս Դերբին, Ջեյն Հորոքսը, Իեյն ՄակՔին, Էնդի Սերքիսը և Դոմինիկ Ուեսթը։
Արտադրություն
«Սանտա Կլաուսի գաղտնի ծառայության» մասին առաջին անգամ հայտարարվել է 2007 թվականին՝ «Ռուդոլֆ առաքելություն» անվան տակ ։ Դա Aardman-ի և Sony Pictures Entertainment-ի առաջին համատեղ աշխատանքն է ։
Aardman-ը Մեծ Բրիտանիայում 18 ամիս ծախսեց մուլտֆիլմի նախաարտադրական հարցերի, սցենարի գրման և դիզայնի վրա, այնուհետև տեղափոխվեց դեպի Sony-ի գրասենյակ՝ ԱՄՆ՝ ևս 18 ամիս աշխատելու համար ։ 2009 թվականի ապրիլի 27-ին հայտնի դարձավ, որ Aardman-ը Sony Pictures Imageworks-ը միասին աշխատում են ֆիլմի արտադրության վրա ։
Թողարկում
Մեծ Բրիտանիայում ֆիլմի պրեմիերան տեղի ունեցավ 2011 թվականի նոյեմբերի 11-ին, իսկ Միացյալ Նահանգներում՝ 2011-ի նոյեմբերի 23-ին ։ Ջասթին Բիբերի «Santa Claus is Coming to Town» երգի տեսահոլովակը, որն ներառում էր կադրեր մուլտֆիլմից, հավելյալ կերպով ցուցադրվեց կինոթատրոններում՝ ֆիլմից առաջ ։
DVD սկավառակ
«Սանտա Կլաուսի գաղտնի ծառայությունը» 2012 թվականի նոյեմբերի 6-ին, ԱՄՆ-ում թողարկվեց DVD և Blu-ray սկավառակների վրա, իսկ Մեծ Բրիտանիայում՝ նոյեմբերի 19-ին ։
Քննադատական կարծիքներ
«Սանտա Կլաուսի գաղտնի ծառայությունը» հիմնականում ստացավ դրական գնահատականներ՝ ի շնորհիվ Սուրբծննդյան թեմային նորովի անդրադառնալուն։ Rotten Tomatoes-ը հայտարարեց, որ քննադատների տված կարծիքներից 92%-ը դրական են, վաստակելով «Թարմ» վարկանիշ, Ֆիլմը 13-րդ «Ոսկե Լոլիկ» մրցանակաբաշխությանը հաղթեց որպես 2011 թվականի ամենաբարձր գնահատական ստացած անիմացիոն կինոնկար ։ Metacritic-ում, ևս մի շատ կարևոր կայքում ֆիլմը վաստակեց 69 միավոր, հիմնվելով 32 կարծիքի վրա ։
Շահույթ
«Սանտա Կլաուսի գաղտնի ծառայությունը» Հյուսիսային Ամերիկայում հավաքեց $46,462,469, իսկ Մեծ Բրիտանիայում՝ $33,334,089 , այլ երկրներում՝ $67,622,914, համաշխարհային հասույթը կազմելով $147,419,472 ։
Արտաքին հղումներ
Կատեգորիա:2011 ֆիլմեր Կատեգորիա:Ամերիկյան մուլտֆիլմեր Կատեգորիա:Ամանորյա ֆիլմեր Կատեգորիա:Ընտանեկան ֆիլմեր Կատեգորիա:Մուլտֆիլմեր Կատեգորիա:Մուլտֆիլմեր այբբենական կարգով Կատեգորիա:Սուրբծննդյան ֆիլմեր Կատեգորիա:Անգլերեն ֆիլմեր Կատեգորիա:Բրիտանական մուլտֆիլմեր Կատեգորիա:2011 մուլտֆիլմեր Կատեգորիա:Columbia Pictures ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:3D մուլտֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ամերիկյան ֆենտեզի կինոկատակերգություններ
Նիկոլաևսկի գյուղական խորհուրդ (Ռոմենսկի շրջան)
2001 թվականի տվյալներով Նիկոլաևսկի գյուղական խորհրդում բնակվում էր 2068 մարդ։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր
Ժողովածու (4628)
Մաշտոց (4628), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4628 թվի տակ։ Ձեռագիրը գրվել է 19-րդ դարում։ Գրված է թղթի վրա, չափսը՝ 17x11,5: Ձեռագիրը կազմված է 120 թերթից։ Գրված է միասյուն, նոտրգրով։ Կազմը` կաշեպատ տախտակ։ Հիշատակարաններ՝ 18բ, 22բ, 42ա, 88բ, 111բ և այլուր, հետագայի՝ 1ա (1914 թվական) ։
Ծանոթագրություններ
Կատեգորիա:Մատենադարանի ձեռագրեր
Սերգեյ Վագանով
Կարիերա
Նիժնի Նովգորոդ քաղաքի № 8 ՕՌՄՄՊՄԴ սան է ։ Առաջին պրոֆեսիոնալ թիմը եղել է «Լոկոմոտիվ ՆՆ»-ը։ Դրանից հետո 2,5 տարի խաղացել է «Մորդովիայում», որի հետ 2006 թվականին դուրս է եկել առաջին դիվիզիոն։ 2008 թվականի կեսին վերադարձել է Նիժնի Նովգորոդ, որտեղ հանդես է եկել համանուն ակումբում։ 2010/11 և 2011/12 մրցաշրջաններին ակումբը զբաղեցրել է 3-րդ տեղը և մեկ անգամ մասնակցել Պրեմիեր լիգա դուրս գալու համար անցկացված փլեյ-օֆֆի խաղին ընդդեմ «Վոլգա» ակումբի ։ Ակումբի՝ պրոֆեսիոնալ կարգավիճակը կորցնելուց հետ տեղափոխվել է «Վոլգա», որի հիմնական կազմում այդպես էլ չի խաղացել, բայց վարձավճարային հիմունքներով հանդես է եկել «Ռոտոր»։ Կես տարվա վարձավճարի ավարտից հետո  վերադարձել է «Վոլգա», բայց հասկանալով, որ մարզչական շտաբն իր վրա հույս չի դնում, խզել է պայմանագիրը և վերադարձել «Ռոտոր» ։ Նոր մրցաշրջանից առաջ վերադարձել է «Մորդովիա», բայց գրեթե միանգամից ստացել է վնասվածք՝ խաչաձև ջլերի պատռվածքով, ինչից հետո բաց է թողել գրեթե մեկ մրցաշրջան։ 2014/15 մրցաշրջանի առաջին հատվածում հանդես է եկել «Լուչ Էներգիա» ակումբում ։ 2015 թվականի ձմռանը համալրել է «Բալթիկա» ակումբի շարքերը ։ 2015 թվականի հուլիսի 8-ին պայմանագիր է կնքել «ՍԿԱ- Էներգիա» ակումբի հետ ։ 2016 թվականին տեղափոխվել է «Օլիմպիեց» ակումբ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Մորդովիա Սարանսկի ֆուտբոլիստներ Կատեգորիա:Նիժնի Նովգորոդի ֆուտբոլիստներ Կատեգորիա:Ֆուտբոլի կիսապաշտպաններ
Էմմանուել եկեղեցի (Հալեպ)
Էմմանուել եկեղեցի, 1852 թվականին հիմնադրված հայ ավետարանական եկեղեցի Սիրիայի Հալեպ քաղաքում։ Եկեղեցու ներկայիս շենքը կառուցվել է 1923 թվականին։ Այն ներկայումս ծառայում է որպես Սիրիայում Հայ Ավետարանական միաբանության նստավայրը, որը հանդիսանում է Մերձավոր Արևելքի Հայ Ավետարանական Եկեղեցիների Միության անդամ։
Հովիվներ
(*տարիներն անհայտ են)
Արտաքին հղումներ
Կատեգորիա:Սիրիայի հայկական եկեղեցիներ
Եսայի Ջանփոլադյան
Եսայի Բաբայի Ջանփոլադյան, հայ բարերար, հասարակական գործիչ և առևտրական։
Կյանքն ու գործունեությունը
Ծնվել է 1859 թ. հուլիսի 30-ին Շարուր-Դարալագյազ գավառի Փարչի (Պորշարուր) գյուղում։ 1879 թ. ավարտել է Նախիջևանի գավառային ուսումնարանը և նույն թվականից բնակության հաստատել Երևանում։ Դեռևս 1870 թ. Եսայու հայրը՝ Բաբայը ձեռք է բերել Դարալագյազի աղի հանքերը և առևտրական գործունեություն ծավալ։
1897 թ. Եսայի Ջանփոլադյանը տեղափոխվել է Հայաստան և նույնպես սկսել զբաղվել առևտրական և հանքային գործունեությամբ։ Երևանում ստացել է առաջին գիլդիայի վաճառականի կոչումը։ Պատմաբան Թադևոս Հակոբյանն իր «Երևանի պատմությունը» բազմահատոր գրքում նշում է. «Եսայի Ջանփոլադյանի տարեկան եկամուտը կազմել է 12.000 ռուբլի, իսկ եկամուտը ունեցվածքի արժեքի 20%-ն էր։ Եսայի Ջանփոլադյանը հիմնականում առևտուր է արել Պարսկաստանի հետ։ 1900 թ., երբ պարսից շահը եկել է Երևան, շահի հատուկ հրամանագրով պարգևատրել է Ջանփոլադյանին «Առյուծ և Արև» շքանշանով՝ առևտրային բարձրակարգ գործունեության համար» ։
1903 թ. Ջանփոլադյանը գնել է Երևանի առաջին պետական գավառական ուսումնարանի շենքը, իսկ 1906-1907 թթ. Է. Տեր-Գրիգորյանի ջանքերով այն վերակառուցվել է՝ դառնալով թատրոնի ու կինոյի շենք։ «Իլյուզիոն» կինոթատրոնը, որն առավել հայտնի էր երևանցիներին Ջանփոլադյանի թատրոն անվամբ, բացվեց 1907 թ. փետրվարի 20-ին։ Այստեղ ելույթ է ունեցել Կոմիտասը՝ իր «Գուսան» երգչախմբով։ Հյուրախաղերի էին գալիս բազմաթիվ թատերական խմբեր Թբիլիսիից, Բաքվից, Ռուսաստանից և Ուկրաինայից։ 1913 թվականին Երևանում այստեղ առաջին անգամ բեմադրվեց Արմեն Տիգրանյանի «Անուշ» օպերան՝ կոմպոզիտորի մասնակցությամբ։ Թատրոնում խաղացել են այնպիսի դերասաններ, ինչպիսիք են Սիրանույշը, Հովհաննես Աբելյանը, Ժասմենը, Մարի Զաբելը, Հովհաննես Զարիֆյանը, Արամ Վրույրը և այլք։
Եսայի Ջանփոլադյանը զբաղվել է նաև բարեգործությամբ։ Նա գումար է հատկացրել հին եկեղեցիների վերանորոգմանը (Սուրբ Խաչ եկեղեցի), հովանավորել է դպրոցներ և հիմնադրամներ, թոշակ հատկացրել կարիքավոր աշակերտներին, աջակցել է «Նոր մամուլ» պարբերականի և «Կռան» գրակական-հասարակական ամսագրի հրատարակությանը։ Ակտիվ է եղել նաև քաղաքական կյանքում։ 1915-1916 թթ. ընտրվել է համահայկական առաջին համագումարի պատգամավոր և Սանկտ Պետերբուրգում մասնակցել դրա աշխատանքներին։ Համագումարի հիմնական խնդիրներից էր գաղթական հայերի համար օգնություն կազմակերպելը։ Վերադառնալով Հայաստան՝ Էջմիածնում հանդիպել է Եղեռնից փրկվածների հետ, իր հնարավորությունների սահմաններում ապահովել նրանց բնակարանով և աշխատանքով։ Գաղթականներից մի քանիսին էլ բնակեցրել է իր տանը։ Մահացել է 1918 թվականին՝ 59 տարեկան հասակում՝ բծավոր տիֆից։
Տոհմի պատմությունը
Ջանփոլադյանների տոհմը սերում է Սալմաստ գավառի Դիլման գյուղից։ Տոհմի հիմնադիրներից մեկը՝ Հովհաննես Մանուկյանը, ֆիզիկական մեծ ուժի տեր մարդ էր, ում գերբնական հնարավորություններով ժամանակին հիացել է խանը և նշանակել նրան զորապետ։ Խանը հաճախ կրկնում էր, որ Հովհաննես Մանուկյանի «ջանը փոլադ է» (մարմինը պողպատից է)։ Հետագայում Հովհաննեսը փոխում է իր ազգանունը և դարձնում Ջանփոլադյան։ Խանը, սակայն, բռնի կերպով տանում է նրա աղջկան հարեմ։ 1878 թվականին՝ Ռուս-թուրքական պատերազմից հետո Հովհաննեսի ընտանիքը տեղափոխվում է Արևելյան Հայաստան և հաստատվում Դարալագյազի Սոյլան գյուղում։ Հովհաննեսի որդին՝ Մանուկը Դարալագյազում պատահաբար հայտնաբերում է հանքեր և դրանք դառնում են Ջանփոլադյանների հարստության սկիզբը։
Ծանոթագրություններ
Կատեգորիա:20-րդ դարի անձինք‎ Կատեգորիա:Հայ հասարակական գործիչներ Կատեգորիա:Հայ բարերարներ
Հռոմի կայսրերի ցանկ
Արևմտյան Հռոմեական կայսրություն
395 թ-ից հետո պետության երկու մասերը այլևս չեն ունեցել ընդհանուր կառավարիչ, թեև կայսրությունը համարվում էր միասնական, միայն երկու կայսրերի և երկու արքունիքների կողմից կառավարվող։ Թեոդոս Մեծը վերջին կայսրն էր, որը միասնական Հռոմեական կայսրության կառավարիչն էր։
Հղումներ
Կատեգորիա:Ցանկեր:Պատմություն Կատեգորիա:Միապետների ցանկեր
Յանա Բիրդե
Յանա Բիրդե (Яна Бирде, Яңыбирҙе), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 349 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չեկմագուշևսկի շրջանի բնակավայրեր
Սելինա Ջեյթլի
Սելինա Ջիա Ջեյթլի (Celina Jia Jaitley, ), հնդիկ դերասանուհի և ֆոտոմոդել, «Միսս Հնդկաստան» մրցույթի հաղթողը և Միսս Տիեզերք 2001-ի չորրորդ վիցե-միսսը։
Կենսագրություն
Ծնվել է 1981 թվականի նոյեմբերի24-ին Քաբուլում՝ Աֆղանստանի մայրաքաղաքում (այլ տվյալներով՝ Շամիլում՝ Հնդկաստանում )։ Նրա հայրը՝ Վ. Կ. Ջեյթլին, փանջաբցի է, բանակի գնդապետ։ Մայրը՝ Միտան՝ աֆղանուհի, կրթությամբ հոգեբան, որպես բուժքույր՝ աշխատել է հնդկական զինված ուժերում։ Սելինան ունի եղբայր, որը ծառայում է հնդկական հատուկ նշանակությամբ զորքերում։ Սելինայի հայրը, քանի որ զինվորական էր, ընտանիքը հաճախ է տեղից տեղ տեղափոխվել, և նա մեծացել է երկրի տարբեր քաղաքներում։ Նա հասցրել է սովորել 13 տարբեր դպրոցներում, սակայն, ի վերջո, ընտանիքը բնակություն է հաստատել Կալկաթայում, որտեղ նա անցկացրել է իր երիտասարդության մեծ մասը և սովորել է քոլեջում։ Մանկությունից Սելինան երազում էր բանակին միանալ որպես բժիշկ կամ օդաչու։ Միայն թե ճակատագիրը այլ կերպ է դասավորվում։ Նա ավարտում է Նոր Դելիի Ինդիրա Գանդիի անվան Ազգային բաց համալսարանի ատևտրի բաժինը և աշխատում է որպես բջջային կապի օպերատոր ։
2001 թվականին Սելինան հաղթել է տեղական գեղեցկության մրցույթում։ Հետո նկարները և հարցաթերթիկը ուղարկել է «Միսս Հնդկաստան» գեղեցկության ազգային մրցույթի կազմակերպիչներին, անցել է ընտրական փուլեր և նվաճել «Միսս Հնդկաստան 2001» տիտղոսը։ Ի լրումն «Գեղեցկության թագուհու» կոչման՝ Սելինան «Միսս Տիեզերք» մրցույթում ներկայացրել է իր երկիրը, որտեղ զբաղեցրել է 4-րդ տեղը։ Դրանից հետո նա նկարահանվել է տեսահոլովակներում և գովազդներում։ Հանդիսանում է եգիպտական տուրիստական գործակալության և Diya Diamond Jewellery ոսկերչական ընկերության դեմքը։
2003 թվականին ռեժիսոր Ֆերոզ Խանը նրան դեր է առաջարկել «Անգարա ակումբի սեփականատերը» դրամայում։
Անձնական կյանք
Սելինան հանդիպել է Շոն Թիգի հետ, սակայն շուտով նրանք շատ տգեղ բաժանվել են։ 2011 թվականի հունվարին նա հայտարարել էր իր նշանադրության մասին ավստրիացի գործարար, հյուրանոցի սեփականատեր Փիթեր Հաագի հետ։ Հարսանիքը տեղի է ունեցել 2011 թվականի հուլիսի 23-ին Ավստրալիայում։ 2012 թվականին Դուբայում Սելինան ծնում է երկվորյակ տղաներին՝ Ուինսթոնին և Վիրաջային ։
2014 թվականին Սելինան որոշում է երգչուհի դառնալ՝ թողարկելով «Welcome» երգը, որը նվիրված էր հոմոֆոբիայի դեմ պայքարին ։
2017 թվականին նա հայտարարում է, որ կրկին հղի է երկվորյակներով։ Նույն թվականի սեպտեմբերի 10-ին նա լույս աշխարհ է բերում երկու տղաների, որոնց անվանում են Արթուր ու Շամշեր, սակայն սեպտեմբերի 30-ին Շամշերը մահացել է սրտի հետ կապված խնդիրների պատճառով ։
Ծանոթագրություններ
Կատեգորիա:Հնդիկ կինոդերասաններ Կատեգորիա:Դերասաններ այբբենական կարգով Կատեգորիա:21-րդ դարի դերասանուհիներ
Սերբական Հանրապետության էլեկտրաէներգետիկա
«Սերբական Հանրապետության էլեկտրաէներգետիկա» (սերբերեն՝ «Електропривреда Републике Српске»), Սերբական Հանրապետության պետական էլեկտրաէներգետիկական ընկերություն, որն իր ծավալներով առաջինն է այդ երկրում և երկրորդը Բոսնիա և Հերցեգովինայում ։ Պաշտոնական լրիվ անվանումը՝ '''«Електропривреда Републике Српске» խառը հոլդինգ. մայր ձեռնարկությունը՝ «Տրեբինե» բաժնետիրական ընկերություն''' (Мјешовити холдинг „Електропривреда Републике Српске“ Матично предузеће а. д. Требиње): Գլխավոր գրասենյակը գտնվում է Բանյա Լուկայում։ Զբաղվում է Սերբական Հանրապետության համար էլեկտրաէներգիայի արտադրության և դրա բաշխման կառավարման գործառույթներով։ Հոլդինգի կազմում ընդգրկված են Բանյա Լուկայի ֆոնդային բորսայում ներկայացված մի շարք բաժնետիրական ընկերություններ, որոնց թվում առավել խոշորներն են՝  Elektro-Bijeljina-ն, Elektro-Hercegovina-ն , Hidroelektrane na Trebisnjici-ն , Elektrodistribucija-ն , Elektro Doboj-ը , Hidroelektrane na Drini-ն ։
Էլեկտրաէներգիայի արտադրությունն ապահովվում է հետևյալ ջրա- և ջերմաէլեկտրակայանների շահագործմամբ.
Էլեկտրաէներգիայի բաշխմամբ զբաղվում են հետևյալ բաժնետիրական դուստր ընկերությունները.
Արտաքին հղումներ
Կատեգորիա:Սերբական Հանրապետություն Կատեգորիա:Հոլդինգներ
Բերյոզկի (գյուղ, Նեդրիգայլովի շրջան)
Բերյոզկի (Берізки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Բերյոզկի գյուղում բնակվում էր 12 մարդ։
Արտաքին հղումներ
Կատեգորիա:Ուկրաինայի Սումիի մարզի Նեդրիգայլովի շրջանի բնակավայրեր Կատեգորիա:Ուկրաինայի գյուղեր
Փոքրիկ զինվորը (մուլտֆիլմ, 1947)
«Փոքրիկ զինվորը» (Le Petit Soldat), ֆրանսիական կարճամետրաժ մուլտֆիլմ, որը նկարահանվել է 1947 թվականին ռեժիսոր Պոլ Գրիմոյի կողմից՝ Հանս Քրիստիան Անդերսենի «Անագե տոկուն զինվորիկը» հեքիաթի հիման վրա։ Վենետիկի 9-րդ կինոփառատոնում արժանացել է մրցանակի որպես լավագույն անիմացիոն ֆիլմ (1948) ։
Սյուժե
Գործողությունները տեղի են ունենում խաղալիքների խանութում։ Լարովի ակրոբատը և տիկնիկ-աղջիկը միմյանց հանդեպ համակրանք են ցուցաբերում։ Բայց ամեն ինչ կործանում է պատերազմը։ Ակրոբատը հեռանում է զինվորների հետ։ Հենց բոլորը թաքնվում են տեսադաշտից, տուփից դուրս է գալիս տրոլլը և սկսում պարել աղջկա առաջ՝ փորձելով դուր գալ նրան։ Բայց աղջիկը նույնիսկ չի նայում նրա ուղղությամբ։ Այդ ժամանակ չարագործը նրան գրկում է և սկսում է պարել նրա հետ։ Որոշ ժամանակ անց ակրոբատը վերադառնում է ավերված քաղաք՝ մի ոտքից կաղալով։ Նա բարձրանում է կոտրված ցուցափեղկ, բայց այնտեղ նրան դիմավորում է տրոլը։ Նա ակրոբատի կրծքից հանում է բանալի-սիրտը, և վերջինս ընկնում է ձյան մեջ։ Խեղճին վերցնում է Ձնեմարդը և դնում թղթե նավակի մեջ՝ թողնելով, որ նավարկի գետի հոսանքով։ Հանկարծ տիկնիկ-աղջիկը տրոլից խլում է բանալի-սիրտը և վազում փրկելու իր սիրելիին։ Աղջիկը ցատկում է մի սառցակտորից մյուսի վրա՝ մոտենալով ակրոբատին։ Զուգահեռաբար ափի երկայնքով վազում է տրոլը։ Նրան հաջողվում է ձնագնդով խփել նավակին, բայց տիկնիկ-աղջիկը հասցնում է դուրս քաշել ակրոբատին և լարել նրան բանալու օգնությամբ։ Տրոլն ընկնում է ծուղակը, և ագռավները հավաքվում են նրա շուրջը։ Ուրախ ակրոբատը և տիկնիկ-աղջիկը լողում են սառցակտորի վրա։
Արտաքին հղումներ և գրականություն
Կատեգորիա:Մուլտֆիլմեր այբբենական կարգով Կատեգորիա:Ֆրանսիական մուլտֆիլմեր Կատեգորիա:Հանս Քրիստիան Անդերսենի ստեղծագործությունների էկրանավորումներ Կատեգորիա:1947 մուլտֆիլմեր Կատեգորիա:Ֆրանսիական ֆանտաստիկ ֆիլմեր
Պյոտր Կոզլով
Պյոտր Կուզմիչ Կոզլով (Пётр Кузьми́ч Козло́в, ), Կենտրոնական Ասիայի խորհրդային հետազոտող, ՈւԽՍՀ ԳԱ ակադեմիկոս (1928)։ 1899-1901 թվականներին ղեկավարել է մոնղոլա-տիբեթական արշավախումբը (Հուանհե, Յանցզի, Մեկոնգ գետերի վերին հոսանքներում), գրել «Մոնղոլիա և Կամ» (1905-1906) գիրքը։ 1907-1909 թվականին գլխավորել է մոնղոլա-սիչուանյան արշավախումբը, Գոբի անապատում հայտնաբերել Հարա-Հոտո քաղաքի մնացորդներ, տանգուտյան մշակույթի առարկաներ։ Հրատարակել է «Մոնղոլիա ու Ամդո և Հարա-Հոտո մեռյալ քաղաքը» (1923) գիրքը։ Կոզլովի անունով է կոչվում Տաբին Բողդո Օլա լեռնաշղթայի՝ սառցադաշտը։
Ծանոթագրություններ
Կատեգորիա:Խորհրդային հետազոտողներ Կատեգորիա:1863 ծնունդներ Կատեգորիա:1935 մահեր Կատեգորիա:Ռուս արևելագետներ Կատեգորիա:Ռուս ճանապարհորդներ Կատեգորիա:Ռուս արվեստագետներ
Համիլտոն շրջան (Տեխաս)
Համիլտոն շրջան (Hamilton County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 8092 մարդ ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 8517 մարդ։ Շրջկենտրոնն է Համիլտոն (Hamilton) բնակավայրը ։
Պատմություն
Համիլտոն շրջանը կազմավորվել է 1858 թվականին Բոսքի, Քոմանչի և Լամպասաս շրջանների որոշ հատվածներից ։ Իր անվանումը ստացել է Հարավային Կարոլինայի նահանգապետ Ջեյմս Համիլտոն Կրտսերի պատվին, ով ֆինանսական աջակցություն է ցուցաբերել Տեխասի Հանրապետությանը ։
Աշխարհագրություն
ԱՄՆ վիճակագրության բյուրոյի տվյալներով Համիլտոն շրջանի ընդհանուր մակերեսը կազմում է 2170 կմ², որից 2170 կմ²-ն զբաղեցնում է ցամաքը, իսկ 1,3 կմ²-ն կամ 0,06 %-ը՝ ջրային տարածքները ։
Բնակչություն
2010 թվականի դրությամբ բնակչության թիվը կազմում էր 8517 մարդ։ Բնակչության խտությունը կազմում էր 4 մարդ/կմ²։
Բնակչության թիվը 2000 թվականի դրությամբ կազմում էր 8229 մարդ։ Առկա էր 3374 տնային տնտեսություն և 2324 ընտանիք։ Բնակչության խտությունը կազմում էր 4 մարդ/կմ²։ Հաշվվում էր 4455 բնակելի շինություն՝ 2 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 93,81 %, սևամորթներ կամ աֆրոամերիկացիներ – 0,15 %, բնիկ ամերիկացիներ (հնդկացիներ) – 0,44 %, ասիացիներ – 0,15 %, խաղաղօվկիանոսյան կղզիների բնակիչներ - 0,05 %, այլ ռասաների ներկայացուցիչներ – 4,36 %, երկու կամ ավելի ռասաների ներկայացուցիչներ – 1,05 %: Իսպանախոսները կամ լատինոամերիկացիները կազմում են բնակչության 7,41 %-ը (անկախ ռասայից)։
Բնակչության տարիքային կազմը հետևյալն էր՝ 23,80 % - մինչև 18 տարեկան, 6,00 % - 18-24 տարեկան, 22,90 % - 25-44 տարեկան, 23,80 % - 45-64 տարեկան և 23,60 % - 65 և ավելի բարձր։ Շրջանի բնակչի միջին տարիքը 43 տարեկան է։ Յուրաքանչյուր 100 կնոջը բաժին է ընկնում 93,50 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 87,10 տղամարդ։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Վիլհելմ Շտորիցի գաղտնիքը
Սյուժե
Այդ նույն քաղաքում է ապրում նաև քիմիայի և ֆիզիկայի մոլեռանդ, գիտնական Վիլհելմ Շտորիցը։ Նա քաղաքում հայտնի էր որպես ալքիմիկ և ցանկանում էր նման լինել հորը՝ Օտտո Շտորիցին, որը ճանաչում ուներ ռենտգենի վրա կատարած աշխատանքների արդյունքում։ Վիլհելմ Շտորիցը նույնպես սիրահարված էր Մայրային և մի քանի անգամ առաջարկություն էր արել, սակայն միշտ մերժվել էր Ռոդերիկների ընտանիքի կողմից։
Մի անգամ բժիշկ Ռոդերիկը հայտնում է Հենրիին և Հարալանին, որ Վիլհելմը նորից առաջարկություն է արել և մերժում ստանալուց հետո սպառնացել է ընտանիքին։
Ամուսնական պայմանագրի ստորագրման ժամանակ, որը, ըստ Ռագզ քաղաքի հին ավանդույթի, պետք է ստորագրի նահանգապետը, լսվում է մի տարօրինակ ձայն, որը երգում էր գերմանական երգ։ Ավելին, ամուսնական պայմանագիրը հայտնաբերվում է պատառոտված, իսկ հարսնացուի ծաղկեփունջը կախված էր օդում։ Ամուսնությունը խափանված է։
Իրադարձությունների մասին տեղեկություն ստանալուց հետո, Ռագզ քաղաքի ոստիկանության պետ Հենրիխ Շտեպարկը սկսում է կասկածել, որ այդ ամենի մեղավորը Վիլհելմ Շտորիցն է։ Շտորիցի տանը խուզարկություն է կատարվում։ Սակայն, բացի հարսնացուի ծաղկեփնջից և դեղին գույնի հեղուկով լցված սրվակից, ոչ մի էական ապացույց չի հայտնաբերվում։
Մի քանի օր անց, նահանգապետից թույլատվություն ստանալուց հետո, Մայրա Ռոդերիկը և Մարկ Վիդալը պատրաստվում են նորից ամուսնանալ։ Ռագզ քաղաքի Մայր Տաճարում կայացող արարողության ժամանակ նորից լսվում է նույն տարօրինակ ձայնը, որը անիծում է զույգին։ Մայրան կորցնում է գիտակցությունը։ Այժմ արդեն ամբողջ քաղաքն է Վիլհելմ Շտորիցին մեղավոր համարում և ուղևորվում են նրա տուն, կրակի են մատնում այն, չնայած ոստիկանության փորձերին՝ կանխելու այդ ամենը։ Ավելի ուշ, Հենրին և Շտեպարկը՝ զբոսանքի ժամանակ, պատահաբար լսում են Վիլհելմի և նրա օգնական Հերմանի խոսակցությունը, որոնք գտնվում էին անտեսանելի վիճակում։ Պարզվում է, որ Վիլհելմը տիրապետում է լուծույթի, որը կարողանում է անտեսանելի դարձնել մարդկանց։ Ինչպես նաև նա հայտնագործել է նաև դրա հակաթույնը։ Սակայն վերջինս ոչնչացել է նրա տունը հրկիզելու ժամանակ։ Շտեպարկը փորձում է ձերբակալել Շտորիցին սակայն դա նրան չի հաջողվում։ Նրանք վերադառնում են տուն և պարզում են, որ Մայրան անհայտացել է։ Բոլորը կարծում են, որ նա, երևի, առևանգվել է Վիլհելմ Շտիրիցի կողմից։
Հաջորդ օրը, Հարալանը, հիմնվելով ոստիկանապետի լսած խոսակցությունների վրա, գտնում է Վիլհելմին և պայքարի է բռնվում նրա հետ։ Մարտի ժամանակ նա կարողանում է մահացու վիրավորել Շտորիցին և վերջինս, արնաքամ լինելուց հետո, դառնում է տեսանելի։ Հերմանը այնտեղ չէր, սակայն շուտով նրա անշնչացած մարմինը գտնում են այգում։ Նա մահացել էր սրտի անբավարարությունից և վերականգնվել էր նրա տեսանելիությունը։
Բովանդակություն
Գիրքը բաժաված է 19 գլուխների ։
Ծանոթագրություններ
Կատեգորիա:Ֆրանսերեն վեպեր
Նովոգրեբելսկի գյուղական խորհուրդ (Ռոմենսկի շրջան)
2001 թվականի տվյալներով Նովոգրեբելսկի գյուղական խորհրդում բնակվում էր 936 մարդ։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր
Քնարերգություն
Քնարերգություն, գեղարվեստական գրականության երեք սեռերից մեկը։ Իրականության գեղարվեստական արտացոլման և գնահատման բազմազան ձևերն ու եղանակները վերջին հաշվով արտահայտվում են էպիկական (պատմողական), դրամատիկական (թատերգական) և քնարական երկերի մեջ։ Այդ հիման վրա էլ, դեռ անտիկ աշխարհից սկսած, գրականություն բաժանվել է երեք սեռի, որոնք ունեն իրենց վառ արտահայտված յուրահատկությունը, ինչպես արտացոլվող բովանդակության, այնպես էլ նրա բացահայտման սկզբունքների առումով։ Եթե էպիկական և դրամատիկական երկերում գրողն ստեղծում է արտաքին աշխարհի պատկերներ, դեպքերի որոշակի շղթայի (սյուժեի) մեջ հանդես եկող օբյեկտիվ մարդկային կերպարներ, ապա քնարերգությունն ունի գերազանցապես սուբյեկտիվ բնույթ։ Այստեղ կյանքի, մարդուն շրջապատող հանգամանքների արտացոլումը տեղի է ունենում ոչ այնքան ուղղակի պատկերման, որքան դրանց նկատմամբ վերաբերմունքի բացահայտման ճանապարհով։ Առաջին պլան են մղվում ոչ թե արտաքին աշխարհի երևույթները, դեպքերը, այլ անհատի հոգում դրանց հարուցած տրամադրությունը, զգացմունքն ու ապրումները։ Դա էլ հենց դառնում է իրականության ըմբռնման ու գաղափարական գնահատման ելակետ։ Քնարական ստեղծագործությունը, որը սովորաբար փոքր ծավալի չափածո երկ է, հիմնվում է որևէ ապրում-պատկերի վրա։ Վերջինիս հուզարտահայտման և ծավալման եղանակով էլ պայմանավորված է քնարական ստեղծագործության կառուցվածքն ու զարգացման ընթացքը։ Սակայն իր արտահայտման եղանակով լինելով սուբյեկտիվ, քնարերգությունն կարող է ներկայացնել օբյեկտիվ իրականության լայն պատկերը՝ բեկված անհատական վերաբերմունքի և ապրումների մեջ։ Քնարական ստեղծագործության հասարակական ու գեղարվեստական արժեքի հիմնական չափանիշն այն է, թե բանաստեղծի անհատական հուզաշխարհի միջոցով ինչպես են արտահայտվում ժողովրդի հոգեկան նկարագրի ու ժամանակի էական գծերը։
Քնարերգության մեջ ևս հանդես է գալիս որոշակի գեղարվեստական բնավորություն, որը, սակայն, ամբողջանում է ոչ թե դեպքերի ու կենսական հարաբերությունների, այլ ապրումների և վերաբերմունքի բացահայտման ճանապարհով։ Այդ պատճառով էլ այդ կերպարը կոչվում է քնարական հերոս։ Դա մեծ մասամբ իր՝ բանաստեղծի, աշխարհազգացողության և նույնիսկ կենսագրական գծերի ուղղակի կրողն է, բայց ազատված պատահական ու երկրորդական կողմերից, հասցված տիպականացման, ճանաչողական ու դաստիարակիչ նշանակության որոշակի աստիճանի (օրինակ՝ Պետրոս Դուրյանի, Վահան Տերյանի, Միսաք Մեծարենցի պոեզիայի մեջ հանդես եկող քնարական բնավորությունը)։ Սակայն առանձին դեպքերում սեփական հուզաշխարհի ինքնաբացահայտմամբ, այսինքն՝ իբրև քնարական հերոս, կարող են հանդես գալ նաև այնպիսի դեմքեր, որոնք չեն կարող նույնացվել հեղինակի հետ (օրինակ, Հովհաննես Թումանյանի «Գութանի երգը», Ավետիք Իսահակյանի «Մաճկալ ես, բեզարած ես․․․» բանաստեղծությունները)։
Քնարական սեռի մեջ մտնում են մի շարք տարատեսակներ (ժանրեր)։ Դեռ անտիկ աշխարհում, ելնելով քնարական ստեղծագործության արտահայտած տրամադրության բնույթից, տարբերել են այնպիսի ժանրեր, ինչպիսիք են ներբողը, հիմնը, դիֆիրամբը, եղերերգը, տապանագիրը, հովվերգությունը և այլն։ Նոր ժամանակներում, հատկապես XX դարում, ավելի բնորոշ է դառնում քնարերգության թեմատիկ բաժանումը։ Ըստ այդ բաժանման՝ տարբերում են քաղաքացիական և անձնական, խոհափիլիսոփայական և բնանկարային, սիրային և այլ բնույթի բանաստեղծություններ։ Այս տարբերակումը, սակայն, խիստ պայմանական է, քանի որ քնայան մի տեսակի տարրերը կարոդ են ազատորեն հանդես գալ մյուսի մեջ։ Դրա լավագույն ապացույցը կարող են համարվել Վլադիմիր Մայակովսկու, Եղիշե Չարենցի և հեղափոխական դարաշրջանի մյուս մեծ բանաստեղծների գործերը, որոնցում, ըստ էության, վերանում է քաղաքացիական և անձնական մոտիվների հակադրությունը։
Քնարերգությունը՝ իբրև բովանդակության և կառուցվածքի յուրահատկությամբ օժտված ինքնուրույն գրական սեռ, պետք է տարբերել քնարականությունից (լիրիզմից), որը որպես որոշակի տարր կարող է հանդես գալ նաև էպիկական ու դրամատիկական երկերի մեջ՝ հաղորդելով նրանց զգացմունքային վարակիչ անմիջականություն։ Այդ հիման վրա երբեմն պայմանականորեն խոսվում է քնարական վեպի, պատմվածքի կամ նույնիսկ դրամայի մասին։ Քնարական և պատմողական տարրերի սերտ միաձուլումով XVIII-XIX դարերում գրականության մեջ առաջացան հատուկ, այսպես կոչված, քնարավիպերգական ժանրեր, ինչպիսիք են ժամանակակից պոեմը, բալլադը, չափածո առակը։ Ունենալով ուժեղ քնարական տարերք, այս ժանրերը հենվում են որոշակի սյուժեի և կերպարների վրա, տալիս են արտաքին աշխարհի օբյեկտիվ առարկայական նկարագրությունը, որը բնորոշ չէ «մաքուր քնարերգությանը»։
Քնարական պոեզիան ստեղծվում է զգացմունքայնությամբ, քնարական հուզականությամբ փոխանցելով հեղինակի տրամադրությունը՝ առաջացնելով յուրօրինակ զգացումներ։ Ըստ Աժեգովայի բառարանի քնարերգությունը դա զգացմունքայնություն է, տրամադրություն և նրբություն, իսկ ըստ Եֆրեմովի բառարանի այն բնավորության հուզականությունն է, բանաստեղծական զգացմունքը և հոգեվիճակը։ Ըստ Կրիսինայի բառարանի քնարական պոեզիան արտահայտում է հեղինակի տառապանքներն ու զգացմունքները։ Քնարերգության մեջ մտնում են բանաստեղծությունները, երգերը, ռոմանսները, նամակները,էլեգիաները և այլն։
Քնարերգության հիմքը կազմում են բառերը, որոնց միջոցով հստակորեն փոխանցվում է հեղինակի տրամադրությունը։ Քնարերգության պահպանված և մեզ հասած երգերը հիմնականում Դավիթ արքայի երգերն են և Երգ երգոցները։ Քրիստոնեական քնարերգության հիմք կազմող սաղմոսները ի հայտ են եկել մի փոքր ուշ և թարգմանվել եվրոպական բոլոր լեզուներով։ Երգ երգոցները մեծ մասամբ վերագրվում են Սողոմոնին, որոնք կարելի է անվանել քնարա-դրամատիկական պոեմներ, որոնք էլ առաջ բերեցին շատ տարբեր մեկնաբանություններ։
Գրականություն
Կատեգորիա:Գրականագիտություն
Մակսիմովկա (գյուղ, Սախնովշչինսկի շրջան)
Մակսիմովկա (Максимівка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1920 թվականին։
2001 թվականի տվյալներով Մակսիմովկա գյուղում բնակվում էր 252 մարդ։ Բնակավայրը զբաղեցնում է 0,5 կմ² տարածք։ Բնակչության խտությունը կազմում էր 504 մարդ/կմ²։